lubhang natutubigan marahil ang kotsero dahil sa mga bagay na napagkita sa prusision, sapagkat nang makaraan ito at nang ipag utos ni basilio na magpatuloy, ay hindi napuna na ang ilaw ng parol ng karomata ay namatay. sa isang dako naman ay hindi rin napuna ni basilio sapagkat nalilibang sa pagmamasid sa mga bahay na naiilawan, sa loob at labas, ng mga parol na papel na maiinam ang ayos at ibat iba ang kulay, mga bituwing nalilibid ng bilog na may mahahabang palabuntot, na pag nahipan ng hangin ay naglalagaslasan, at mga isdang ang ulot buntot ay gumagalaw, na may baso ng ilaw sa loob, na pawang nakasabit sa balisbisan ng bahay at siyang nagbibigay nang anyong masaya. namamasdan ni basilio na ang mga pag iilaw ay umuunti rin, na ang mga bitwin ay nawawala, na nang nakaraang taon ay kakaunti na ang mga palamuti at palawit, at nang taong ito ay lalo pa manding kaunti kay sa nakaraan.